
Oppgave 1

Operativsystem
(15%)

Ved overgangen fra MS DOS til MS Windows, skjedde det en stor endring, som gjorde bruk av datamaskiner enklere for folk flest. Forklar kort hva denne endringen innebar.

b) Ved skolen der du arbeider, har du fått tildelt et eget hjemmeområde som lagringsmedium. Forklar kort begrepene: fil, mappe og snarvei.
c) Til høyre ser du en oversikt over tilgjengelige lagringsmedier på maskinen du er tilkoblet via skolens nettverk. Din lagringsplass er kalt H:. Skisser en mappestruktur til bruk i arbeidet ditt som lærer. 

d) Forklar kort hvordan du går fram for å lage snarvei til de mest brukte mappene på skrivebordet, slette mapper og endre navn på mapper.

e) Du har fått tilsendt en CD med opplæringsprogram fra Læringssenteret (tidligere Nasjonalt læremiddelsenter). Ved innsetting i CD-ROM-stasjon (E:), skjer ingenting. Hvordan vil du gå fram for å få fram innholdet på CD-en?

f) Gjør kort rede for de viktigste funksjonene til en driver.

Oppgave 2 

Tekstbehandling

(15%)

a) Forklar kort følgende begreper i MS Word: stavekontroll, autokorrektur og hardt sideskift.
b) Grei kort ut om hvordan man lager avsnitt i MS Word, og hvordan man formaterer et avsnitt.

c) Nevn tre ulike filformat som er mye benyttet i moderne tekstbehandling. Hvilke fordeler har de ulike formatene, og hvordan vil du gå frem for å lagre i de ulike formatene?
d) Du er lærer på en ungdomsskole. Elevene dine har i en periode arbeidet med prosjektarbeid i matematikk og benyttet regneark i dette arbeidet. Du skal skrive en rapport fra arbeidet og ønsker å vise eksempler på hva elevene har laget. Hvordan går du frem for å vise elevenes skjermbilder i din rapport, og hvordan kan man enkelt redigere disse skjermbildene.
e) Skolen der du arbeider har kjøpt inn digitalt kamera, og du har fotografert flittig under prosjektarbeidet. Noen av disse bildene vil du også legge inn i rapporten din. Hva kan gjøres med slike digitale bilder? Nevn minst fem generelle handlinger.
Oppgave 3

Nettverk og kommunikasjon 
(15%)

a) Skolens nettverk er et lokalnettverk (LAN), med busstopologi. Forklar kort hvordan et slikt nettverk vil fungere med hensyn til overføring av data. Nevn i tillegg to andre måter å organisere et nettverk på. Illustrer gjerne med skisse/tegning.

b) Gjør kort rede for de viktigste funksjonene til et nettverkskort.

c) Hva er en ruter, og hvilke oppgaver tar den seg av?

d) Det finnes to ulike metoder for overføring av data i et nettverk. Forklar kort forskjellen på disse.

e) Forklar begrepene CSMA/CD, Domain Name System (DNS), IP-nummer og synkron kommunikasjon.
f) Oppkobling mot Internett åpner for mange tjenester som kan være svært nyttige i undervisningssammenheng. Nevn minst fem slike tjenester.


Oppgave 5

Regneark

(15%)

a) Forklar kort begrepene celle, kolonne, rad og formel.
b) Hva kan man bruke makroer til i et MS Excel-regneark?

Hva kan forklaringen være dersom en elev opplever at regnearket hans ser slik ut:

d) Elevbedriften Småfisk AS fanger ulike arter leppefisk som de selger til oppdrettsnæringen i distriktet. Regnearket nedenfor skal vise sammenhengen mellom prisen for de ulike artene, hvor mange fisker som leveres i januar og februar, og beregnet fortjenesten. Etter at diverse utgifter er trukket fra, får elevbedriften beholde 40% som fortjeneste.
Lag en formel i E8 som regner ut fortjenesten (0,4) for prisen på fiskeslaget (kr 3) ut fra antall man har levert (120). NB! Formelen som du lager skal være mulig å kopiere til E9-E11 og G8-G11, uten at man trenger å gjøre endringer i formelen. 

Oppgave 6

Database

(20%)

a) Forklar begrepene primærnøkkel og fremmednøkkel, og gjør rede for hva en må ta hensyn til ved valg av datatype for slike nøkler.

b) Når man bygger opp en tabell kan man, i tillegg til å bestemme datatype, også sette visse avgrensninger for feltene. Forklar kort følgende feltegenskaper i MS Access: feltstørrelse, inndatamaske og valideringsregel.

c) Hva menes med referanseintegritet, og hvilken effekt har denne i de ulike tabellene i databasen?

I fritiden er du med i styret for fotballgruppen i et større idrettslag. Idrettslaget ønsker seg en bedre oversikt over medlemmene i denne gruppen, hvilket lag de spiller på og hvem som trener de ulike lagene. En spiller kan ikke spille på mer enn et lag, mens en trener kan være trener for flere lag.

d) Lag en konseptuell modell for databasen. Modellen skal omfatte minst tre aktuelle entitetstyper. Definer nødvendige attributter, relasjoner og nøkler.

e) For å lette arbeidet for brukere av databasen som ikke har spesielle kunnskaper om Access, vil du lage et oppstartsskjema. Forklar kort hvordan du vil gå frem for å lage et slikt brukergrensesnitt.

f) Det finnes en relasjonstype som ikke kan realiseres i relasjonsdatabaser. Forklar kort hvilken relasjonstype dette er, og vis med eksempler hvordan man løser dette problemet.
Oppgave 7

Konfigurering og kravspesifikasjon

(20%)

a) Skolen du arbeider på har fått penger til et kunst og håndverksprosjekt. Dette prosjektet innebærer bl.a. at elevene skal bruke datamaskinen til billedmanipulering og produksjon av egne kunstplakater. På et personalmøte blir det ivrig diskutert om det er nødvendig å kjøpe inn nye maskiner til dette prosjektet. Fra før består maskinparken av 15 PC-er med 486-prosessor som skolen har ”arvet” fra en lokal bedrift. Spørsmålet er om disse er gode nok til bruk i prosjektet. Hva mener du? Begrunn svaret.
b) Skolen du arbeider ved vurderer å kjøpe 3 nye datamaskiner til skolens mediatek. Siden du har formell IKT-kompetanse, blir du bedt om å kommentere to tilbud som rektor har hentet inn.

En større elektrokjede har følgende tilbud:

FUJITSU-SIEMENS SCALEOP9330

Pris kr. 19.995

19’’ skjerm, Intel Pentium III (CPU), CPU 933 MHz, 128 Mb RAM, 30 Gb HD, 12xDVD-ROM, 40xCD-ROM, mus, tastatur, høytalere, USB-port, MS Windows 98, MS Word 97, MS Works 4.5.

En lokal dataleverandør kan tilby:

FUJITSU-SIEMENS XPERT A10031G

Pris kr. 19.900

19’’ skjerm, AMD Athlon (CPU), CPU 1 GHz, 128 Mb RAM, 30 Gb HD, Samsung 12xDVD-ROM, 40xCD-ROM, mus, tastatur, høytalere, mikrofon, data/fax 56Kbps modem, USB-port, MS Windows 98, MS Word 2000, MS Works 2000.

Forklar kort hva de ulike begrepene som beskriver datamaskinene betyr, og skriv en kort, begrunnet anbefaling til rektor/lærerråd om hvilke maskiner man bør kjøpe.

